**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL MOKYKLINIO AUTOBUSO PERĖMIMO KLAIPĖDOS MIESTO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį mokyklinį autobusą „IVECO DAILY“.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos švietimo ir mokslo ministerija, įgyvendindama Mokyklų aprūpinimo geltonaisiais autobusais 2013-2017 metų programą, patvirtintą Lietuvos Respublikos švietimo ir mokslo ministro 2012 m. birželio 8 d. įsakymu Nr. V-955, 2013 metais nupirko M2 klasės mokyklinių autobusų „IVECO DAILY“. Įvertinus savivaldybės pateiktą paraišką nutarta autobusą skirti Klaipėdos „Medeinės“ mokyklai mokiniams, kurie turi specialiųjų ugdymosi poreikių ir nepajėgia patys atvykti į bendrojo ugdymo mokyklą, pavežti.

Švietimo ir mokslo ministerija kreipėsi į savivaldybę su prašymu dėl sutikimo perimti patikėjimo teise valdomą valstybei nuosavybės teise mokyklinį autobusą „IVECO DAILY“.

Nurodytas turtas, jį perėmus savivaldybės nuosavybėn, bus perduotas valdyti ir naudoti patikėjimo teise Klaipėdos „Medeinės“ mokyklai.

Šis Savivaldybės tarybos sprendimas reikalingas LR Vyriausybės nutarimo projektui rengti.

**3. Kokių rezultatų laukiama.**

Perėmus minėtą turtą savivaldybės nuosavybėn, jis būtų perduotas Klaipėdos miesto savivaldybės biudžetineiįstaigai valdyti ir naudoti patikėjimo teise.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas ilgalaikis materialusis turtas, kurį savivaldybė gali perduoti savo biudžetinei įstaigai valdyti ir naudoti patikėjimo teise.

Teikiame svarstyti šį sprendimo projektą.

Turto skyriaus vedėjo pavaduotojas,

atliekantis skyriaus vedėjo funkcijas Edvardas Simokaitis